**Likumprojekta „Grozījums Meliorācijas likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014. gada 22. aprīļa sēdes protokola Nr. 24 26.§ 2. punkts.Ministru kabineta 2016. gada 13. decembra sēdes protokola Nr. 68 67.§ 3.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2013.gada 4.februāra rīkojumu Nr.38 „Par Administratīvo sodu sistēmas attīstības koncepciju” (turpmāk – rīkojums) tika atbalstīti Administratīvo sodu sistēmas attīstības koncepcijas kopsavilkumā ietvertie risinājumi, paredzot arī nozaru kodifikāciju.Ministru kabineta 2014. gada 22. aprīļa sēdes protokola Nr. 24 26.§ 2. punkts paredz uzdevumu informatīvā ziņojuma „Nozaru administratīvo pārkāpumu kodifikācijas ieviešanas sistēma” (turpmāk – informatīvais ziņojums) 1. pielikumā minētajām ministrijām izstrādāt attiecīgos likumprojektus.Izpildot Ministru kabineta 2014.gada 22.aprīļa sēdes protokola Nr.24 26.§, Zemkopības ministrija ir sagatavojusi likumprojektu „Grozījums ”Meliorācijas likumā” (turpmāk – likumprojekts). Meliorācijas likumu ir nepieciešams grozīt, paredzot jaunu VII nodaļu „Administratīvā atbildība meliorācijas jomā un kompetence sodu piemērošanā”.Ievērojot Ministru kabineta 2013. gada 4. februāra rīkojuma Nr. 38 „Par Administratīvo sodu sistēmas attīstības koncepciju” 3. punktu, tika izvērtēti visi kompetencē esošie administratīvie pārkāpumi atkarībā no: 1) nodarījuma bīstamības;2) sabiedriskā kaitīguma;3) nodarījuma sekām;4) nodarījuma aktualitātes;5) nodarījuma attiecināmības uz publiski tiesiskajām attiecībām.Likumprojekts sagatavots, ievērojot informatīvajā ziņojumā minētās prasības un rekomendācijas. Likumprojekta pieņemšana pilnībā nodrošinās informatīvajā ziņojumā minēto nostādņu ieviešanu un Ministru kabineta uzdevuma izpildi.Zemkopības ministrija, izvērtējot Latvijas Administratīvo pārkāpumu kodeksa (turpmāk – LAPK) 66., 66.1 un daļēji 66.2 pantā minētos administratīvos pārkāpumus saistībā ar meliorācijas jomu, ir secinājusi, ka tie arī turpmāk saglabājami administratīvo pārkāpumu sistēmā, bet administratīvā pārkāpuma process nav jāsadala starp vairākām kompetentajām iestādēm.Prasības meliorācijas sistēmu ekspluatācijā un uzturēšanā nosaka Ministru kabineta 2010. gada 3. augusta noteikumi Nr. 714 “Meliorācijas sistēmu ekspluatācijas un uzturēšanas noteikumi”.Patlaban likumā noteikto sodu piemērošanai administratīvo pārkāpumu procesu īsteno šādu publisko personu iestādes un amatpersonas: pašvaldības būvvalde, pašvaldības vides kontroles amatpersonas un Valsts meža dienesta amatpersonas.Meliorācijas sistēmu veidojošās būves var vienlaikus atrasties gan uz lauksaimniecībā izmantojamā zemes, gan meža zemes. Lai meliorācijas sistēma kā veselums netiktu sadalīta pa daļām, likumprojektā noteikts, ka Meliorācijas likuma 33.pantā noteiktos administratīvos pārkāpumus par meliorācijas sistēmas ekspluatācijas un uzturēšanas noteikumu pārkāpšanu būs kompetenta izskatīt tikai vienas pārvaldes iestādes amatpersonas – konkrētās pašvaldības amatpersonas.Vislabāk situāciju konkrētajā pagastā un konkrētajā meliorācijas sistēmā var kontrolēt vietējā pašvaldības būvvalde, kura katrā pašvaldībā uzrauga būvniecību un tās atbilstību būvniecības likuma un citu būvniecību regulējošu normatīvo aktu prasībām, kā arī pašvaldības vides kontroles amatpersonas.Likumprojektā noteikta administratīvā atbildība par meliorācijas sistēmas pielūžņošanu – meliorācijas sistēmai nevajadzīgu lietu novietošanu, piesārņošanu ar vielām, kurām var būt ietekme uz cilvēku veselību vai vidi.Likumprojektā noteikta arī administratīvā atbildība par meliorācijas sistēmu aizaudzēšanu – zāles nenopļaušanu un sistēmu aizaudzēšanu ar krūmiem, kā arī par meliorācijas sistēmu aizsprostošanu – šķēršļu radīšanu, lai kavētu vai pārtrauktu ūdens plūsmu.Administratīvā atbildība tāpat noteikta par personas iejaukšanos meliorācijas sistēmas darbībā, kas rada kaitējumu vai būtisku meliorācijas sistēmas darbības traucējumu, t.i., meliorācijas sistēmas bojāšanu vai iznīcināšanu.Izstrādājot likumprojektu, ministrija konstatēja, ka nav paredzēta administratīvā atbildība par meliorācijas būves (hidrotehniskās būves vai meliorācijas būves) tehnisko parametru maiņu (piemēram, būves ūdens līmeņa patvaļīgu regulēšanu). Ekonomikas ministrija 2017.gada 26.jūlija atzinumā Nr. 1-18-5310 norādīja, ka jautājumi saistībā ar patvaļīgo būvniecību primāri tiek regulēti Būvniecības likumā (sk. Būvniecības likuma 18.panta otro daļu) un šī iemesla dēļ administratīvā atbildība par patvaļīgo būvniecību un par patvaļīgu izbūvētas meliorācijas sistēmas izvietojuma mainīšanu saskaņā ar Administratīvo sodu sistēmas attīstības koncepciju ir paredzama Būvniecības likumā.Lai ievērotu vienotu juridisko praksi, administratīvo atbildību par prasību un nosacījumu pārkāpšanu paredz tajā speciālajā likumā, kurā ir ietvertas attiecīgās prasības. Tā kā Aizsargjoslu likuma 18.pantā un 47.pantā ir noteiktas prasības meliorācijas sistēmu aizsargjoslās, atbildība par Aizsargjoslu likumā noteikto prasību un aprobežojumu pārkāpšanu ir jāparedz Aizsargjoslu likumā, tāpēc administratīvā atbildība par meliorācijas sistēmu ekspluatācijas aizsargjoslas pielūžņošanu, piesārņošanu, aizaudzēšanu vai aizsprostošanu ir nosakāma Aizsargjoslu likumā.Līdz šim administratīvo pārkāpuma lietas pēc LAPK 66. panta izskatīja Pašvaldību administratīvās komisijas un pēc 66.1 panta – Lauku atbalsta dienests, bet, izvērtējot speciālistu kompetenci un iespējas, no efektivitātes viedokļa to labāk varētu izdarīt pašvaldības būvvalde un pašvaldības vides kontroles amatpersonas.No 2017.gada 26.aprīļa spēkā ir stājies likums “Grozījumi Meliorācijas likumā”.Meliorācijas likuma 22.2panta otrajā daļā noteikts, ka “pašvaldība saistošajos noteikumos var paredzēt papildu prasības attiecībā uz pašvaldības nozīmes koplietošanas meliorācijas sistēmas ekspluatāciju un uzturēšanu un atbildību par minēto prasību pārkāpšanu”.Likumprojekts paredz, ka tiesību normas, kas saistītas ar administratīvās atbildības noteikšanu Meliorācijas likumā, stāsies spēkā vienlaikus ar Administratīvo pārkāpumu procesa likumu.Savukārt Ministru kabineta 2016. gada 13. decembra sēdes protokola Nr. 68 67.§ 3.punkts uzdod atbildīgajām ministrijām līdz 2017. gada 1. martam pieteikt izsludināšanai valsts sekretāru sanāksmē likumprojektus, kas izstrādāti atbilstoši iepriekšminētā protokollēmumā noteiktajam uzdevumam un izskatīti Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā.Latvijas Administratīvo pārkāpumu kodeksa pastāvīgajā darba grupā likumprojekts izskatīts 2017.gada 9.februārī. |
| 3 | Projekta izstrādē iesaistītās institūcijas | Valsts sabiedrība ar ierobežotu atbildību “Zemkopības ministrijas nekustamie īpašumi” un Latvijas Pašvaldību savienība. |
| 4. | Cita informācija | Zemkopības ministrija nepiemēro administratīvos sodus un neizskata administratīvo pārkāpumu lietas. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Personas, kuru īpašumā vai valdījumā atrodas meliorācijas sistēmas vai hidrotehniskās būves. Mērķgrupas lielumu nav iespējams precīzi noteikt, jo Latvijā zemes un līdz ar to meliorācijas sistēmu īpašnieku skaits ir relatīvi mainīgs. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina Likumprojektā noteikto administratīvo pārkāpumu subjektu tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2017.gads** | Turpmākie gadi (EUR) |
|  | **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas salīdzinot ar kārtējo 2017. gadu | Izmaiņas salīdzinot ar kārtējo 2017.gadu | Izmaiņas salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0. |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 |  |
| 3. Finansiālā ietekme: | 0 | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 3.1. valsts pamatbudžets | 0 | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumufinansēšanai (kompensējošu izdevumusamazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 5.1. valsts pamatbudžets | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6.Detalizēts ieņēmumu un izdevumuaprēķins (ja nepieciešams, detalizētuieņēmumu un izdevumu aprēķinu varpievienot anotācijas pielikumā): | Nav attiecināms. |
| 6.1.detalizēts ieņēmumu aprēķins | Nav attiecināms |
| 6.2. detalizēts izdevumu aprēķins |
| 7.Cita informācija | Prognozējams valsts budžeta ieņēmumu kāpums. Valsts budžeta ieņēmumi nav precīzi aprēķināmi, jo nav iespējams paredzēt, cik daudz būs administratīvi sodīto personu un cik liels tām piemēroto administratīvo sodu apmērs, jo tas atkarīgs no kompetentās iestādes konstatētajiem administratīvajiem pārkāpumiem un administratīvo pārkāpumu lietu faktiskajiem apstākļiem. Taču, tā kā ar likumprojektu plānots efektīvi ieviest administratīvo pārkāpumu sastāvus, prognozējams, ka valsts budžeta ieņēmumi varētu palielināties.Likumprojektā iesaistītās institūcijas likumprojekta īstenošanu nodrošinās no to budžetā esošajiem līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojektam jāstājas spēkā reizē ar likumprojekta „Administratīvo pārkāpumu procesa likums” spēkā stāšanos.Nosakāma administratīvā atbildība Būvniecības likumā par patvaļīgo būvniecību un par patvaļīgu izbūvētas meliorācijas sistēmas izvietojuma mainīšanu, bet Aizsargjoslu likumā – par meliorācijas sistēmu ekspluatācijas aizsargjoslas pielūžņošanu, piesārņošanu, aizaudzēšanu vai aizsprostošanu. |
| 2. | Atbildīgā institūcija | Zemkopības ministrija, Ekonomikas ministrija un Vides aizsardzības un reģionālās attīstības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības procesu likumprojekta izstrādes gaitā publicēts Zemkopības ministrijas tīmekļa vietnē atbilstoši Ministru kabineta 2009.  gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 13.punktam. |
| 2. | Sabiedrības līdzdalība projekta izstrādē  | Informācija par noteikumu projektu ir ievietota tīmekļa vietnē www.zm.gov.lv un nosūtīta sociālajiem partneriem saskaņošanai. 29.03.2017. notikušas konsultācijas ar Latvijas Pašvaldību savienību. |
| 3. | Sabiedrības līdzdalības rezultāti  | Likumprojekts elektroniski tika nosūtīts saskaņošanai 03.02.2016. Lauksaimnieku organizāciju sadarbības padomei un Zemnieku saeimai, kā arī Latvijas Melioratoru biedrībai.Likumprojekta izstrādes gaitā notika papildu konsultācijas ar Latvijas Melioratoru biedrības pārstāvjiem. Par likumprojektu 12.03.2016. saņemtie Lauksaimnieku organizāciju sadarbības padomes un Latvijas Melioratoru biedrības iebildumi ir ņemti vērā un iekļauti likumprojektā.Latvijas Pašvaldības savienības iebildumi ir iekļauti likumprojektā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Pašvaldības būvvalde un pašvaldības vides kontroles amatpersona. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Institūcijām esošais funkciju un uzdevumu apjoms netiek mainīts. |
| 3. | Cita informācija | Nav. |

Zemkopības ministrs J. Dūklavs

Zemkopības ministrijas valsts sekretāre D.Lucaua

Melkins 67027207

Gints.Melkins@zm.gov.lv